## Výbor Národnej rady Slovenskej republiky

 *pre nezlučiteľnosť funkcií*

 4. schôdza výboru

Číslo: CRD-1420/2016-VNF

### Výpis zo zápisnice

zo 4. schôdze Výboru Národnej rady Slovenskej republiky pre nezlučiteľnosť funkcií
z 8. septembra 2016, v budove Národnej rady Slovenskej republiky, Nám. A. Dubčeka 1, rokovacia miestnosť č. 150

**Výbor Národnej rady Slovenskej republiky**

**pre nezlučiteľnosť funkcií**

 prerokoval podnet poslancov Národnej rady Slovenskej republiky Veroniky Remišovej a Ľubomíra Galka, na začatie konania podľa čl. 9 ods. 2 písm. b) ústavného zákona č. 357/2004 Z. z. v znení ústavného zákona č. 545/2005 Z. z. vo veci ochrany verejného záujmu a zamedzenia rozporu záujmov zo dňa 17. júna 2016, podanom v podateľni Kancelárie Národnej rady Slovenskej republiky 17. júna 2016 voči verejnému funkcionárovi Robertovi Kaliňákovi, podpredsedovi vlády a ministrovi vnútra Slovenskej republiky (P/22/16-K).

Výbor Národnej rady Slovenskej republiky pre nezlučiteľnosť funkcií postupoval v konaní č. P/22/16-K podľa čl. 9 bod 2 Pravidiel rokovania Výboru Národnej rady Slovenskej republiky pre nezlučiteľnosť funkcií a hlasoval o návrhu uznesenia podľa prílohy tohto výpisu.

Pri hlasovaní o návrhu uznesenia boli prítomní 14 členovia Výboru Národnej rady Slovenskej republiky pre nezlučiteľnosť funkcií. Za návrh uznesenia hlasovalo 5 členov výboru, žiaden člen výboru nehlasoval proti, hlasovania sa zdržalo 9 členov výboru. Výbor Národnej rady Slovenskej republiky pre nezlučiteľnosť funkcií **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny prítomných členov výboru** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a v konaní č. P/22/16-K ďalej nepokračuje.

 Martin **P o l i a č i k**

 predseda výboru

###  *Výbor*

*Národnej rady Slovenskej republiky*

 *pre nezlučiteľnosť funkcií Príloha výpisu*

4. schôdza výboru

*návrh*

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 8. septembra 2016

k podnetu Veroniky Remišovej a Ľubomíra Galka, poslancov Národnej rady Slovenskej republiky na začatie konania podľa čl. 9 ods. 2 písm. b) ústavného zákona č. 357/2004 Z. z. v znení ústavného zákona č. 545/2005 Z. z. vo veci ochrany verejného záujmu a zamedzenia rozporu záujmov voči verejnému funkcionárovi Robertovi Kaliňákovi, podpredsedovi vlády a ministrovi vnútra Slovenskej republiky.

 **Výbor Národnej rady Slovenskej republiky**

 **pre nezlučiteľnosť funkcií**

## A. k o n š t a t u j e, ž e

konanie vo veci ochrany verejného záujmu a zamedzenia rozporu záujmov podľa čl. 9 ods. 2 písm. b) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. za porušenie čl. 4 ods. 2 písm. b) ústavného zákona č. 357/2004 Z. z. v znení ústavného zákona č. 545/2005
Z. z. voči verejnému funkcionárovi Robertovi Kaliňákovi, podpredsedovi vlády a ministrovi vnútra Slovenskej republiky sa začalo doručením podnetu 17. júna 2016;

## B. ž i a d a

 predsedu výboru,

 aby zabezpečil vyžiadanie stanoviska dotknutého verejného funkcionára k doručenému podnetu v súlade s čl. 9 ods. 4 ústavného zákona č 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. a iné nevyhnutné stanoviská pre rozhodnutie vo veci;

## C. u r č u j e

## poslankyňu Adrianu Pčolinskú

 za spravodajkyňu výboru v konaní vo veci ochrany verejného záujmu a zamedzenia rozporu záujmov voči verejnému funkcionárovi Robertovi Kaliňákovi, podpredsedovi vlády a ministrovi vnútra Slovenskej republiky (č. konania P/22/16/K).

 Martin **P o l i a č i k**

 predseda výboru

Jozef **L u k á č**

Róbert **P u c i**

overovatelia výboru